The Alfee

The Alfee (アルフィー) on Jaapani folkrokkansambel, mis tegi debüüdi 1974. aasta 25. augustil looga „Natsu Shigure“. 

Ansambel moodustus aga juba aasta varem, kui liikmed kohtusid Meiji Gakuini ülikoolis. 1983. aastal sai suureks hitiks lugu „Mary Ann“.Project III/Eightdays Co., Ltd. (2019). The Alfee Profile. Kasutatud 18.03.2023, https://www.alfee.com/profile/index.html Alfee on tuntud ka rohkete kontsertide poolest, mida nad on andnud alates 1983. aastast.Generasia. (2016). The Alfee. Kasutatud 18.02.2023, https://www.generasia.com/wiki/THE_ALFEE 2022. aasta 5. mail täitus neil 2800 kontserti.0210roserose. (2023, 17. veebruar). THE ALFEE　夏の天地創造　Genesis of New World　2022 Summer 公式版。(Video, 57:37). Youtube. Vaadatud 06.04.2023, https://youtu.be/j985eAUzqN0

 Ajalugu 

 Algusaastad 
1970. aastal lõi Masaru Sakurai kahe keskkooli klassikaaslasega ansambli Confidence (コンフィデンス). Osaledes mitmetel folkmuusika võistlustel, juhtusid nad kohtama Sakazaki Kōnosuket. Pärast kooli lõppu, aastal 1973, läks ansambel laiali ning Sakurai astus Meiji Gakuini ülikooli. Seal kohtus ta taas Sakazakiga, keskkoolikaaslase Toshihiko Takamizawaga ja Yasuo Miyakega, kellega koos Confidence taasloodi. Ansambli eestvedaja oli siis Sakurai ning žanr oli peamiselt folk.

1974. aastal tehti leping plaadifirmaga Victor Music Industries ja ansambli nimi muudeti Alfieks. Sama aasta augustis tulid nad välja oma esimese looga „Natsu Shigure“(夏しぐれ). See polnud aga nende endi looming, vaid selle kirjutajateks olid Takashi Matsumoto ja Kyohei Tsutsumi.Yuu [@yuu_psychedlic]. (2019, 14. aprill). THE ALFEEを知らない人のためのアルフィー講座①｜ Go Ahead -僕の描く夢- 第17回. [Note postitus]. Note. Kasutatud 18.03.2023, https://note.com/yuu_psychedelic/n/n327ce81d5f4e#FKQ1J Algselt pidi singli A-pooleks olema laul „Kikenna ringo“ (危険なリンゴ), mida esitas Sakurai. See sai aga produtsendi hinnangu tõttu hoopis singli B-pooleks, et kasutada ära Takamizawa kõrgemat häält. Singlil ei läinud kuigi hästi. Enne Miyake lahkumist 1975. aastal tuli Alfie välja veel ühe laulu ja albumiga „Seishun no Kioku“(青春 の 記憶), mis polnud samuti eriti populaarne. Sama aasta detsembris valmistusid nad välja andma uut singlit „Fuchū Torimono Hikae“( 府中捕物控). Ettevõte lükkas selle aga just enne avaldamist tagasi. Pärast seda lahkus Alfie Victorist.

 Populaarsuse kasv 
Edasi jätkas ansambel esinemistega elava muusika baarides (ライブハウス), kogudes vähehaaval fänne. Aastal 1978 tehti uus leping plaadifirmaga Canyon Records ning sellest järgneval aastal tuldi välja uue debüütlauluga „Love Letter“ (ラブレター) Alfee nime all. Nüüdsest kirjutasid ansambli liikmed ise muusikat ja kuigi uus laul polnud veel hitt, läks sellel paremini kui eelmistel. 21. augustil 1979 tuli välja album „Time And Tide“.

Kuigi Alfee populaarsus vähehaaval kasvas, ei olnud neil ikka ühtegi hitti ja ka nende järgmine album jäi kesktasemele. Sellest madalseisust väljatulekule andis ilmselt tõuke Akira Inoue. Inoue soovitas Takamizawal, kes oli siiani kasutanud erinevate efektidega elektroakustilist kitarri, hoopis elektrilist kasutada. Nii läks Alfee üle rokilikumale žanrile. Samuti tehti muudatus ansamblisiseselt ning aastast 1981 on Alfee juhtrollis olnud Takamizawa.State University of New York Press. (2012: 64). Fanning The Flames. https://www.google.ee/books/edition/Fanning_the_Flames/b0Wrsu0LHtoC?hl=et&gbpv=1&dq=the+alfee&pg=PA64&printsec=frontcover Esimene album, milles Takamizawa elektrikitarri kasutas, oli 1982. aastal välja antud „Doubt“. Kuigi ka sellel albumil hästi ei läinud, sai sellest oluline osa ansambli ajaloost.

5. jaanuaril 1983. aastal anti välja album „ALFEE“, millest saati on ansambli nime suurtähtedega kirjutatud.

Siiamaani suurema eduta, otsustati singlina välja anda lugu „Mary Ann“ (メリーアン). See oli Alfee kuueteistkümnes singel, mis lasti välja 21. juunil 1983. aastal. Ka see polnud esialgu hitt, kuid hakkas populaarsust koguma, kui seda esitati muusikaprogrammis „Best Ten“. Sellest sai Alfee esimene hitt, mis püsis edetabelites veel mitu kuud.

Oma esimese hitiga „Mary Ann“ lasi Alfee välja ka albumi „ALFEE’S LAW“, mis jõudis nende esimese albumina ka Oriconi esikümnesse seitsmendale kohale. Järgneva, 1984. aasta jaanuaris andis Alfee välja järgmise singli, „Hoshizora no Distance“ (星空のディスタンス), mis jõudis Oriconi tabelis teisele kohale. Sama aasta oktoobris tuli välja ka „Koibitotachi no Pavement“ (恋人達のペイヴメント), millest sai ansambli esimene esikoha singel.

 BE∀T BOYS 
1981. aastal lõi Alfee endale alias’e BEAT BOYS. Sellest sai nende tantsuline kõrvalprojekt, millega andsid nad välja kaks albumit, viis singlit ja live-video. 1988. aastal muutsid nad nime BE∀T BOYSiks. Tagurpidine „A“ sümboliseerib vastupidist Alfeet.

 Koosseis 
 Praegused liikmed 

 Masaru Sakurai (桜井 賢, Sakurai Masaru; sündinud 1955) – vokaal, basskitarr
 Kōnosuke Sakazaki (坂崎 幸之助, Sakazaki Kōnosuke; sündinud 1954) – vokaal, akustiline kitarr, löökpillid
 Toshihiko Takamizawa (高見沢 俊彦, Takamizawa Toshihiko; sündinud 1954) – vokaal, elektrikitarr

 Endised liikmed 
 Yasuo Miyake (三宅康夫, Miyake Yasuo; sündinud 1955, liige aastatel 1974–1975) – vokaal, akustiline kitarr

 Diskograafia 
 AlbumidDiscogs. (i.a). The Alfee. Kasutatud 18.03.2023, https://www.discogs.com/artist/994026-The-ALFEE?type=Releases&subtype=Albums&filter_anv=0 

 1975 – „青春の記憶“ (Victor)
 1979 – „Time And Tide“ (Canyon, F-Label)
 1980 – „讃集詩“ (Canyon, F-Label)
 1981 – „Almighty“ (Canyon, F-Label)
 1982 – „Doubt“ (Canyon, F-Label)
 1983 – „ALFEE“ (F-Label)
 1983 – „Alfee's Law“ (F-Label)
 1984 – „The Renaissance“ (Canyon)
 1985 – „For Your Love“ (Pony)
 1986 – „Ages“ (F-Label, Canyon)
 1987 – „The ALFEE, 芹澤廣明* - タッチ3 FINAL 君が通りすぎたあとに オリジナルサウンドトラック 音楽編“ (Canyon)
 1987 – „U.K. Breakfast“ (Pony Canyon, F-Label)
 1989 – „DNA Communication“ (F-Label)
 1990 – „Arcadia“ (Pony Canyon)
 1990 – „The Alfee Classics With London Synphony Orchestra“ (Pony Canyon‎; CD, album)
 1992 – „JOURNEY“ (Pony Canyon, F-Label‎; CD, album)
 1995 – „夢幻の果てに“ (Pony Canyon; CD, album)
 1996 – „Love“ (Pony Canyon Inc, Zeit‎; CD, album)
 1998 – „Pride“ (Express‎; CD, minialbum)
 1998 – „Nouvelle Vague“ (Express; CD, album)
 1999 – „örb“ (Express‎; 2xCD, album, Ltd)
 2001 – „Glint Beat“ (Express‎; CD, album)
 2003 – „Going My Way“ (Express‎; CD, album, Copy Prot.)
 2006 – „ONE -Venus of Rock-“ (Express, Virgin)
 2010 – „新世界 -Neo Universe-“ (Virgin Music, Universal Music‎; CD, album)
 2012 – „Alfee Get Requests!“ (Express‎; CD, album)
 2015 – „三位一体“ (Universal Music‎; CD, album)
 2015 – „40th Anniversary Special Concert At Nippon Budokan“ (Universal Music‎; 2 x CD, album)
 2019 – „Battle Starship Alfee“ (Universal Music, Virgin Music)
 2022 – „天地創造“ (Universal Music, Virgin Music‎; CD, album)

 Viited 

Kategooria:Jaapani ansamblid